2016. gada 18. maijā Rīkojums Nr. 294

Rīgā (prot. Nr. 23  7. §)

**Par valsts nekustamā īpašuma Rēzeknes ielā 6, Viļānos, Viļānu novadā, nodošanu Viļānu novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Iekšlietu ministrijai nodot bez atlīdzības Viļānu novada pašvaldības īpašumā nekustamo īpašumu (nekustamā īpašuma kadastra Nr. 7817 004 0104) – zemes vienību (zemes vienības kadastra apzīmējums 7817 004 0104) 0,0706 ha platībā un būvi (būves kadastra apzīmējums 7817 004 0104 001) – Rēzeknes ielā 6, Viļānos, Viļānu novadā, kas ierakstīts zemesgrāmatā uz valsts vārda Iekšlietu ministrijas personā (turpmāk – nekustamais īpašums).

2. Viļānu novada pašvaldībai saskaņā ar Publiskas personas mantas atsavināšanas likuma 42. panta pirmo daļu nekustamo īpašumu:

 2.1. izmantot pašvaldības autonomās funkcijas īstenošanai – kultūras dzīves sekmēšanai, tradicionālo kultūras vērtību saglabāšanai un tautas jaunrades attīstībai (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai);

 2.2. bez atlīdzības nodot valstij, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Viļānu novada pašvaldībai, nostiprinot zemesgrāmatā īpašuma tiesības uz nekustamo īpašumu:

 3.1. norādīt, ka īpašuma tiesības nostiprinātas uz laiku, kamēr Viļānu novada pašvaldība nodrošina šā rīkojuma 2.1. apakšpunktā minētās funkcijas īstenošanu;

 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidents Māris Kučinskis

Iekšlietu ministrs Rihards Kozlovskis